Raghunath Singh (diwan)
ರಘುನಾಥ ಸಿಂಗನು ದೇವಗಢದ ಗೋಂಡ್ ರಾಜನ ದಿವಾನ್ ಆಗಿದ್ದನು. ಅವನು ಚಂದ್ರಪುರದ ಗೋಂಡ್ ರಾಜ ನೀಲಕಂಠ ಷಾನ ಸಹಾಯದಿಂದ ರಘುಜಿ ಭೋಂಸ್ಲಾನ ಆಳ್ವಿಕೆಯನ್ನು ಉರುಳಿಸಲು ವಿಫಲ ಪ್ರಯತ್ನ ಮಾಡಿದನು. ಮೊದಲನೇ ರಾಘೋಜಿ ಭೋಂಸ್ಲೆ ಮೂಲತಃ ನಾಗ್ಪುರದ ರಾಜನಾಗಿದ್ದು, ಗೋಂಡ್ ರಾಜ ಬುರ್ಹಾನ್ ಷಾನ "ರಕ್ಷಕ" ನಾಗಿದ್ದನು. ರಘುನಾಥ್ ಸಿಂಗ್ ಬುರ್ಹಾನ್ ಷಾನ ದಿವಾನನಾಗಿದ್ದನು ಮತ್ತು ಹೀಗೆ ಸಾಂಪ್ರದಾಯಿಕ ಗೋಂಡ್ ಪ್ರಾಂತ್ಯಗಳಲ್ಲಿ ಅವನ ಆಳ್ವಿಕೆಯನ್ನು ಉರುಳಿಸಲು ಸಂಚು ರೂಪಿಸಿದನು. 1748ರಲ್ಲಿ ರಾಘೋಜಿ ಭೋಂಸ್ಲೆ ಬಂಗಾಳದಲ್ಲಿ ದಂಡಯಾತ್ರೆಗಳಲ್ಲಿ ನಿರತರಾಗಿದ್ದಾಗ ಚಂದ್ರಪುರದ ಗೋಂಡ್ ದೊರೆ ನೀಲಕಂಠ ಷಾನ ಸಹಾಯದಿಂದ ಅವನು ದಂಗೆ ಎದ್ದನು. 1748ರಲ್ಲಿ ರಘುಜಿ, ಬಂಗಾಳದ ದಂಡಯಾತ್ರೆಯಿಂದ ವಿರಾಮ ಕೋರಿ ದೇವಗಢದ ಮೇಲೆ ಆಕ್ರಮಣ ಮಾಡಿ ರಘುನಾಥ್ ಸಿಂಗ್ನನ್ನು ಕೊಂದನು. ನಂತರ ಆತ ದೇವಗಢದ ಆಡಳಿತವನ್ನು ಸಂಪೂರ್ಣವಾಗಿ ವಹಿಸಿಕೊಂಡು, ಬುರ್ಹಾನ್ ಷಾನನ್ನು ರಾಜ್ಯ ಪಿಂಚಣಿದಾರನನ್ನಾಗಿ ಮಾಡಿದನು. ಮುಂದೆ ಅವನು ಚಂದಾದ ನೀಲಕಂಠ ಷಾನ ವಿರುದ್ಧ ಹೋರಾಡಿ ಅವನನ್ನು ಸೋಲಿಸಿದನು. ನೀಲಕಂಠ ಷಾ ಅವನೊಂದಿಗೆ 1159 ಫಸಲಿ ವರ್ಷ, ಅಂದರೆ ಕ್ರಿ. ಶ. 1749ರ ಒಪ್ಪಂದಕ್ಕೆ ಸಹಿ ಹಾಕಬೇಕಾಯಿತು. ಈ ಒಪ್ಪಂದವು ರಾಜನನ್ನು ಬಹುತೇಕ ಶಕ್ತಿಹೀನನನ್ನಾಗಿ ಮಾಡಿತು, ಮತ್ತು ಅವನು ರಾಘೋಜಿಯ ವಿರುದ್ಧ ದಂಗೆ ಎದ್ದಾಗ, ಅವನನ್ನು ಸುಲಭವಾಗಿ ಸೋಲಿಸಿ ಬಲ್ಲಾಲ್ಪುರ ಕೋಟೆಯಲ್ಲಿ ಶಾಶ್ವತವಾಗಿ ಬಂಧಿಸಲಾಯಿತು. ಉಲ್ಲೇಖಗಳು ನಾಗ್ಪುರದ ಭಾರತೀಯ ದಿವಾನ್ಗಳ ಇತಿಹಾಸ